Specimina Zoologica Mosambicana 475 
superior orbitarum supra capitis verticem extollitur , et 
minimis denticulis serratus. Alia consimili crista serrata 
ex angulo oculi vix supra naricem posteriorem ad labium 
usque protenditur; et duae minores aliae ex labio su- 
periore ascendunt circumeuntes tuberculum majusculum 
pyramidatum , paulo supra labium situm. Inter oculos 
spatium intercedit incavatum ac nudum , quod ad for- 
mam canalis complanati extenditur supra oculos , et re- 
trorsum usque ad angulum superiorem hiatus branchialis. 
Praeoperculum prope integrum ; aculeus vero in media 
fàcie ejusdem porrigitur. In operculo spina est lata et 
plana quae aliquantulum descendit deorsum ; et huic paulo 
supra emergit apex alterius spinae partim squamis sup- 
positae. 
Maxillae dentibus minimis , et creberrimis lata zona dispo- 
siti armatae. In palato quoque sunt dentes minimi. 
Squamae magnae transversim rhombeae , margine libero ci- 
liatae , corpus tegunt. Aliae minores , et similes genas 
et operculum obtegunt. 
Pinna dorsalis bipartita. Inter partem anteriorem et posti- 
cam spatium intercedit in quo duae squamae sitae sunt. 
Ideo duae pinnae sunt, non una. Harum anterior humi- 
lis et exilis, sex radiis simplicibus tenuibus flexibilibus 
constat, qui gradatim retrorsum decrescunt. Pinnae po- 
steriori primus radius simplex tenuis flexibilis , sequen- 
tes octo ramosi. Altitudo maxima in posteriori parte est, 
et prope altitudinem maximam corporis aequat. — Pinnae 
pectorales hanc maximam altitudinem longitudine sua su- 
perant, Jatae , apice acutae ; radiis viginti omnibus ra- 
mosi , et uno simplici flexuoso tenui. 
Ventrales vix ante pectorales nascuntur. Dorsalis anterior 
supra pectorales ori tur ; posterioris vero initium est paulo 
ante finem pinnarum pectoralium , quando hae contra 
corpus longitudinaliter applicitae sunt. Anali demum sub 
tertium radium dorsalis exorditur. — Pinna caudali acu- 
minata. 
Color brunneus ad rubentem-purpureum tendens. Pinnae 
nigricantes. Prope basim pinnarum pectoralium macula 
nigra sistit. 
